সংসদীয় বক্তব্যে সিদ্দিকী স্পষ্টভাবে বললেন, ‘এই দিনে কারো বিরুদ্ধে কোনো বিদ্বেষ, অভিমান, অভিযোগ আনছি না। দেশবাসী আমার আচরণে যদি কোনো দুঃখ পেয়ে থাকেন, নতমস্তকে তাদের কাছে মা চাচ্ছি।’ এরপর বলেন, ‘প্রথমে আমি বলে নিই, আমি মুসলমান, আমি বাঙালি, আমি আওয়ামী লীগার। এই পরিচয় মুছে দেয়ার মতো শক্তি পৃথিবীর কারো নেই। কারণ, এটা আমার চেতনা, আমার জীবনবেদ, প্রাণের রসদ, চলার সুনির্দিষ্ট পথ। আমি মানুষ বলেই আমার ভুলভ্রান্তি আছে, ত্রুটি আছে। কিন্তু মনুষ্যত্বের স্খলন নেই, মানবতার প্রতি বিশ্বাস হারাই না। যত বড় আঘাতই আসুক, ধৈর্যহারা হই না। আমি বিশ্বাস করি, আঁধার মানেই আলোর হাতছানি। রাষ্ট্র নিপীড়ন করলেও আমি ধৈর্য ও সহনশীলতার সঙ্গে মেনে নিয়েই তা মোকাবেলা করলাম।’…